b"\n_START_ARTICLE_\nTemplet de San Pietro in Montorio\n_START_SECTION_\nArquitectura\n_START_PARAGRAPH_\nEl templet, que s'al\xc3\xa7a, \xc3\xa9s fet de granit i t\xc3\xa9 planta circular, amb una columnata que envolta la cel\xc2\xb7la, coberta per una c\xc3\xbapula semiesf\xc3\xa8rica. A la planta hi ha un crepidoma, que s\xc3\xb3n tres escales cadascuna de les quals representa les tres virtuts teologals: la fe, l'esperan\xc3\xa7a i la caritat. S'aixeca damunt una escalinata seguida d'un curt podi on s'eleva una columnata d'ordre tosc\xc3\xa0 o d\xc3\xb2ric rom\xc3\xa0. T\xc3\xa9 en total 48 m\xc3\xa8topes on hi havia representada una figura d'un bust repetida quatre vegades. El mur de la cel\xc2\xb7la, amb dos cossos, t\xc3\xa9 una paret exterior articulada per n\xc3\xadnxols d'acabament semicircular, en forma de petxina, que alternen amb portes i finestres separades per pilastres, cadascuna de les quals es correspon amb una de les columnes del peristil.\n_START_SECTION_\nFinalitat\n_START_PARAGRAPH_\nJust davall de l'altar major hi ha la cripta on, pretesament, hi havia clavada la creu de sant Pere. Aquesta cripta simbolitza el martiri de l'ap\xc3\xb2stol._NEWLINE_Aquesta obra es considera el manifest de l'arquitectura del classicisme renaixentista, donada la seva puresa de l\xc3\xadnies i la seva austeritat decorativa. El seu significat \xc3\xa9s la simbolitzaci\xc3\xb3 de la condici\xc3\xb3 de l'ap\xc3\xb2stol Pere com a Primer Pont\xc3\xadfex i fonament de l'Esgl\xc3\xa9sia, i la seva funci\xc3\xb3 \xc3\xa9s commemorativa i religiosa."